CELEX: 62019CB0153
Language: sk
Date: 2020-05-28 00:00:00
Title: Vec C-153/19: Uznesenie Súdneho dvora (ôsma komora) z 28. mája 2020 (návrh na začatie prejudiciálneho konania, ktorý podal Amtsgericht Köln – Nemecko) – FZ/DER Touristik GmbH (Návrh na začatie prejudiciálneho konania – Článok 99 Rokovacieho poriadku Súdneho dvora – Nariadenie (ES) č. 261/2004 – Článok 12 – Balík služieb – Veľké meškanie letu – Náhrada škody cestujúcim – Ďalšia náhrada – Právo cestujúceho na zníženie ceny zájazdu)

31.8.2020   
            
            
               SK
            
            
               Úradný vestník Európskej únie
            
            
               C 287/16
            
         
      Uznesenie Súdneho dvora (ôsma komora) z 28. mája 2020 (návrh na začatie prejudiciálneho konania, ktorý podal Amtsgericht Köln – Nemecko) – FZ/DER Touristik GmbH
      (Vec C-153/19) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Nariadenie (ES) č. 261/2004 - Článok 12 - Balík služieb - Veľké meškanie letu - Náhrada škody cestujúcim - Ďalšia náhrada - Právo cestujúceho na zníženie ceny zájazdu)
      (2020/C 287/23)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Amtsgericht Köln
      
         Účastníci konania
      
      
         Žalobca: FZ
      
         Žalovaná: DER Touristik GmbH
      
         Výrok
      
      Článok 12 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa má vykladať v tom zmysle, že nebráni tomu, aby cestujúci, ktorý už bol odškodnený podľa článku 7 tohto nariadenia, mohol byť odškodnený z dôvodu práva na zníženie ceny zájazdu uplatňovaného voči organizátorovi zájazdu, ktoré je zakotvené v práve dotknutého členského štátu, v rozsahu, v akom je posledná uvedená náhrada priznaná za individualizovanú škodu vyplývajúcu z jednej zo situácií uvedených v článku 1 ods. 1 uvedeného nariadenia, čo prináleží overiť vnútroštátnemu súdu.
      
         (1)  Ú. v. EÚ C 182, 27.5.2019.